


 Z A P I S N I K
27. sjednice Vijeća Mjesnog odbora „Ivan Mažuranić“
održane 19.  lipnja 2023.
u sjedištu Mjesnog odbora „Ivan Mažuranić“, Vrpoljska 10
s početkom u 18,00 sati


NAZOČNI ČLANOVI VIJEĆA: Davorin Bogović, Kristijan Bolarić, Tin Trstenjak,  Marko Stipić, Zrinka Penava, Dolores Jandrić, Maja Oreški Pavliš.

NENAZOČNI ČLANOVI VIJEĆA: -

OSTALI NAZOČNI:  
Marijana Lepur, viša stručna suradnica za rad tijela mjesne samouprave

Predsjedava Marko Stipić, predsjednik Vijeća.

Zapisnik vodi Marijana Lepur, viša stručna suradnica za rad tijela mjesne samouprave.

	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 27. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 26. sjednice Vijeća, održane 10. svibnja 2023. 


Na prijedlog predsjednika Vijeće jednoglasno utvrđuje


D N E V N I   R E D

1. Utvrđivanje prijedloga prioriteta izgradnje komunalne infrastrukture u MO „Ivan Mažuranić“ za Plan komunalnih aktivnosti Gradske četvrti Donja Dubrava za 2024. godinu
1. Zahtjev za postavom prometnih uspornika u Vardarskoj ulici -  donošenje zaključka
2. Zahtjev građana Olovske ulice kojim traže rješavanje prometne nepreglednosti izlaska iz Olovske na Vukovarsku ulicu – donošenje zaključka
3. Aktualna komunalna problematika, 
4. Dežurstvo u sjedištu MO „Ivan Mažuranić“, Vrpoljska 10, - donošenje zaključka 
5. Pitanja, prijedlozi i obavijesti.


Ad 1.  Utvrđivanje prijedloga prioriteta izgradnje komunalne infrastrukture u MO „Ivan Mažuranić“ za Plan komunalnih aktivnosti Gradske četvrti Donja Dubrava za 2024. godinu, donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.
U raspravi sudjeluju: Davorin Bogović, Kristijan Bolarić, Tin Trstenjak,  Marko Stipić, Zrinka Penava, Dolores Jandrić i  Maja Oreški Pavliš.

Vijeće jednoglasno donosi


Z A K LJ U Č A K
o utvrđivanju prijedloga prioriteta komunalne infrastrukture u MO „Ivan Mažuranić“ za Plan komunalnih aktivnosti Gradske četvrti Donja Dubrava za 2024.

	Vijeće Mjesnog odbora „Ivan Mažuranić“ utvrđuje prijedloge prioriteta komunalne infrastrukture u MO „Ivan Mažuranić“ za Plan komunalnih aktivnosti Gradske četvrti Donja Dubrava za 2024. 
(Tekst prijedloga prioriteta priložen je ovom zapisniku i njegov je sastavni dio.)


Ad 2.  Zahtjev za postavom prometnih uspornika u Vardarskoj ulici -  donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Davorin Bogović, Kristijan Bolarić, Tin Trstenjak,  Marko Stipić, Zrinka Penava, Dolores Jandrić i  Maja Oreški Pavliš.

Vijeće jednoglasno donosi


Z A K LJ U Č A K
o zahtjevu građana za postavljanje prometnih uspornika 
na križanju Vardarske i Vukovarske ulice

1. Vijeće je razmotrilo zahtjev građana u  kojem navode  problem nesavjesne vožnje, a i čestih prometnih nezgoda na križanju Vardarske i Vukovarske ulice. Obzirom na navedeno građani smatraju da bi postavljanje prometnih uspornika uvelike pomoglo poboljšanju navedene prometne problematike. 

 2.  Vijeće utvrđuje da za postavljanje prometnih uspornika postoji zadana procedura koja se              mora poštivati, odnosno potrebno je izvršiti anketu stanara  kako bi se dobila potrebna suglasnost stanara ulice koji se nalaze neposredno od mjesta na kojem se traži postavljanje predmetne opreme. Vijeće će nakon provedbe ankete stanara (koju provode članovi vijeća zajedno sa predstavnikom stanara) donijeti zaključak o predmetnom zahtjevu.
             
1. Ovaj zaključak dostavlja se podnositeljima zahtjeva na znanje.





Ad 3. Zahtjev građana Olovske ulice kojim traže rješavanje prometne nepreglednosti izlaska iz Olovske na Vukovarsku ulicu – donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

 Predsjednik otvara raspravu.

U raspravi sudjeluju: Davorin Bogović, Kristijan Bolarić, Tin Trstenjak,  Marko Stipić, Zrinka Penava, Dolores Jandrić i  Maja Oreški Pavliš.

Vijeće jednoglasno donosi


Z A K LJ U Č A K
o zahtjevu građana za uređivanje prometne preglednosti 
izlaza iz Olovske ulice na Vukovarsku ulicu

1. Razmotren je zahtjev stanara Olovske ulice kojim traže rješavanja problema prometne nepreglednosti izlaza iz Olovske na Vukovarsku ulicu.  Izvidom na terenu Vijeće je suglasno da u Olovskoj ulici  postoji problem prometne sigurnosti/nepreglednosti zbog neobrezanih  živica (zelenih ograda)  s obje strane ulice. 

1. Vijeće smatra da će  prometno ogledalo na spoju Olovske i Vukovarske ulice uvelike doprinijeti prometnoj preglednosti kretanja motornih vozila te će postavljanje istog uvrstiti u prijedloge prioriteta komunalne infrastrukture u MO „Ivan Mažuranić“ za Plan komunalnih aktivnosti Gradske četvrti Donja Dubrava za 2024. godinu

1. Isto tako Vijeće će preko nadležnih ureda  pokrenuti  potrebnu  proceduru da provedu  nadzor nad vlasnicima objekata ispred kojih se nalazi neobrezana/neuređena živica.

1. Što se tiče uvođenja jednosmjernog prometa u Olovskoj ulici, Vijeće smatra da bi pretvaranje ulice u iz dvosmjerne u jednosmjernu trenutno nepotrebno obzirom je uputno  izraditi detaljnu prometnu studiju koja će uzeti u obzir promet na području Mjesnog odbora „Ivan Mažuranić“.
             
1. Ovaj Zaključak dostavlja se podnositeljima zahtjeva na znanje.


Ad 4. Aktualna komunalna problematika,

Predsjednik usmeno obavještava nazočne o predmetu rasprave i odlučivanja. 

Bez rasprave/Vijeće jednoglasno donosi




Z A K L J U Č A K
Prihvaća se izvješće predsjednika o realizaciji Plana malih komunalnih akcija Mjesnog odbora „Ivan Mažuranić“ i Plana komunalne aktivnosti Gradske četvrti Donja Dubrava za područje Mjesnog odbora „Ivan Mažuranić“.


Ad 5. Pitanja, prijedlozi i obavijesti
Predsjednik obavještava članove Vijeća o:
· rezultatima sudjelovanja na danu sporta u OŠ Ivana Mažuranića
sudjelovanju na Kreativnom Jutru u suradnji sa NS Dubrava
· nadolazećoj manifestaciji „Ivanjski krijesovi“ u perivoju I.B. Mažuranić
Budući da nije bilo pitanja i prijedloga predsjednik  zatvara točku dnevnog reda i zaključuje sjednicu.

Dovršeno u 19,35 sati.

KLASA:   024-08/23-03/1242
URBROJ: 251-13-11-4/003-23-2
Zagreb, 19. lipnja 2023.

Zapisnik sastavila:
Marijana Lepur


Predsjednik
Vijeća Mjesnog odbora 
„Ivan Mažuranić“

Marko Stipić



